แปลกมี่ร้านนี้ไม่อยู่ในวงใน อุตสาห์เพิ่มร้าน 100,000 กว่าร้านแล้ว ร้านนี้เปิดมา 3 ปีกว่าแล้วครับ อยู่ที่สุขุมวิทซอย 29 เข้าๆปในซอยประมาณ 200 เมตร อยู่ด้านขวา ชั้น 1 ของ โรงแรม Legacy Suite ตกแต่งเป็นแบบญี่ปุ่นเลยครับ มีที่นั่งบริเวณบาร์ ประมาณ 10 กว่าที่ มีที่นั่งเป็นโต๊ะอีกประมาณ 6 โต๊ะ เป็นแบบที่เรียกว่า Izakaya หรือว่าเแบบกินดื่ม ทั้งร้านมีแต่คนญี่ปุ่นมาทาน แต่ไม่ต้องกลัวครับ คนทำงานที่ร้านคนไทยล้วน

อาหารเป็นแบบ potion เล็กๆ กินไปก็ดื่มไป ประมาณนี้ คนเสริฟแนะนำอาหารดี เมนูต่างๆของร้านไม่เหมือนร้านอาหารญีีปุ่นทั่วไปในกรุงเทพ มีเมนูแปลกๆหลายอย่าง เช่น ปลาหมึกหมักไส้ปลา เนื้อซี่โครงปลาทูนา หาทานไม่ได้ที่ร้านอื่นๆ ราคาก็ไม่แพงโหด ดินไปดื่มไป ประมาณนี้ สาเก 180 ml ราคา 220 บาท

Jaga Cheese ball: เห็นน่าทานเลยสั่ง เป็นมันบดทอดสอดไส้ชีส กินไปได้แต่รสมันบดเนื่องจากชีสไม่มีรสชาติเลย กินกับซอสมะเขือเทศ (ไม่แนะนำครับ) 90 บาท

Tako Wasabi: เป็นหนวดปลาหมึกหมักใส่วาซาบิ คนชอบวาซาบิคงจะชอบครับ ส่วนตัวก็คิดว่าอร่อยดี 120 บาท (เป็นสิ่งที่พ่อครัวแนะนำ)

Nama kaki: นี่คือหอยนางรมสดจากญี่ปุ่น โรยหน้าด้วยหัวไชเท้าและสาหร่ายสด ก่อนกินให้บีบมะนาวใส่ ราดด้วยซอยมิโซแบบเปรี้ยว อร่อยมากกกกกก หวาน เนื้อนุ่มแน่น ตัวละ 90 บาท ถูกใจสุดๆ (แนะนำให้ห้าดาวเลย)

Bai-Gai Hama-Yaki: เป็นหอยหวานปิ้ง หนึ่งจานมี 3 ตัวเล็ก 90 บาท อร่อยมาก ไม่เหม็น ไม่คาว 

Aji Sashimi: เป็นปลาทูสดดิบ เลาะเนื้อออกแล้วสับ กินกับมาซาบิและโชยุ อร่อยใช้ได้ 200 บาท แนะนำครับ 

Ishikari Nabe: สุดยอดของหม้อไฟ น้ำซุปมิโซผสมเนย ต้มกับปลาเซลมอน ทำให้ได้กลิ่นหอมอ่อนๆของปลา อร่อยมาก หม้อละ 250 บาท กินได้ 4 ถ้วยเล็กๆ แนะนำห้าดาวครับ

